कार्टून क्लिक: पहले तो ‘पुष्प वर्षा’ से ही ख़ुश हो गए थे, लेकिन अब…
विशेषज्ञों का मानना है कि कोविड-19 टीकाकरण अभियान के पहले दिन टीके के प्रतिकूल प्रभाव के कुछ मामले सामने आने के बाद लोगों के आशंकित होने और तकनीकी समस्याएं अभियान के दूसरे दिन टीका लगवाने वाले लोगों की संख्या में कमी के कुछ कारण हो सकते हैं।
उधर ‘कोविशील्ड’ और ‘कोवैक्सीन’ की निर्माता कंपनियों ने टीका लेने वालों के लिए ‘फैक्ट शीट’ जारी कर कहा है कि अगर उन्हें स्वास्थ्य संबंधी कोई परेशानी हो तो उन्हें फिलहाल टीका नहीं लेना चाहिए और इस बारे में डॉक्टर को बताना चाहिए। लेकिन फ़िलहाल तो हेल्थ केयर वर्कर्स भी पूरी तरह आश्वस्त नहीं लगते। दिल्ली में सोमवार को लगभग 3,600 स्वास्थ्य कर्मियों को टीके लगाए गए। सूत्रों के मुताबिक, एम्स में केवल आठ स्वास्थ्य कर्मियों ने टीके लगवाए।
अधिकारियों द्वारा बाद में साझा किए गए आंकड़ों के अनुसार, दिल्ली में दिन का लक्ष्य 8,136 टीके रखा गया था, इस प्रकार इसके केवल 44 प्रतिशत तक ही पहुंचा जा सका।
इसे पढ़ें : किसे नहीं लेनी चाहिए वैक्सीन: कोविशील्ड और कोवैक्सीन के लिए फेक्ट शीट जारी
नेताओं ख़ासकर शीर्ष नेतृत्व ने फ़िलहाल खुद को टीके से अलग रखा है। प्रधानमंत्री भले ही कह रहे हों कि नेता लोग पहले टीका लगाने के लिए मारामारी न करें, लेकिन हकीकत यह है कि कोई नेता मारामारी कर ही नहीं रहा है। सब टीका लगवाने से खुद ही बच रहे हैं।
इसे पढ़ें : हमारे नेता क्यों कतरा रहे हैं वैक्सीन लेने से?
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva